Vejledning i indberetning via brugergrænseflade
(TastSelv Erhverv)

Indhold

[1. Formålet med vejledningen 1](#_Toc152061222)

[2. Forudsætninger før CESOP-DK kan tilgås 2](#_Toc152061223)

[2.1 Særligt for udenlandske virksomheder uden se-nr. 2](#_Toc152061224)

[2.2 Registrering af indberetningspligt 2](#_Toc152061225)

[2.3 Tilknytning af rettighed til bruger på TastSelv Erhverv 2](#_Toc152061226)

[2.3.1 Særligt, hvis du afleverer på vegne af andre 3](#_Toc152061227)

[3 Testmiljø for indberettere 3](#_Toc152061228)

[3.1 Adgang til TFE 3](#_Toc152061229)

[4 Produktion 3](#_Toc152061230)

[4.1 Adgang til produktion 3](#_Toc152061231)

**Versionshistorik**

|  |  |
| --- | --- |
| **Version** | **Udgivelsesdato** |
| 1.1 | 27-10-2023 |

# 1. Formålet med vejledningen

Denne vejledning henvender sig til finansielle virksomheder, som formidler betalinger på tværs af grænser. Disse organisationer kaldes PSP’er [[1]](#footnote-1). Disse finansielle virksomheder skal indberette deres betalinger på tværs af grænser i et XML-format til Skattestyrelsen, som videresender informationerne til en central EU-database, CESOP-EU[[2]](#footnote-2).

Formålet med denne vejledning er at beskrive, hvordan CESOP-DK UI-løsningen anvendes. Det er en teknisk vejledning om det at tilgå løsningen og forholder sig ikke til de indberettede data eller formatet af dem. For vejledning til disse områder henvises til den generelle indberetningsvejledning.

# 2. Forudsætninger før CESOP-DK kan tilgås

Indberetningen til CESOP-DK foregår i [TastSelv Erhverv](https://skat.dk/tastselverhverv).

Det skal derfor være muligt for virksomheden at logge på TastSelv Erhverv. Dette er muligt for alle danske virksomheder, der har et se-nr.

## 2.1 Særligt for udenlandske virksomheder uden se-nr.

Før CESOP-DK kan tilgås skal virksomheden have et administrativt se-nr.

Vejledning til, hvordan man registrerer sig for administrativt se-nr., findes på vores engelske side om CESOP på [skat.dk/cesop-en](https://skat.dk/cesop-en) i afsnittet **Good to know about reporting of payment information**.

## 2.2 Registrering af indberetningspligt

Den indberetningspligtige PSP skal have tilknyttet indberetningspligten til CESOP-DK.

Registreringen af indberetningspligten sker via en digital blanket på virk.dk. Blanketten kræver login med MitID Erhverv eller dit private MitID. Det er også muligt for repræsentanter at tilmelde virksomheden.

I tilgår og udfylder blanketten her: [Blanket 31.053 Registrering - indberetningspligt for visse grænseoverskridende betalingsoplysninger](https://virk.dk/myndigheder/stat/ERST/selvbetjening/31053_Registrering_forindberetningspligt_for_visse_graenseoverskridende_betalingsoplysninger/) (virk.dk)

Når Skattestyrelsen har behandlet og godkendt anmodningen om registrering, dannes et nyt registreringsbevis. I kan finde registreringsbeviset i [TastSelv Erhverv](https://skat.dk/tastselverhverv) under menupunktet **Profil- og kontaktoplysninger**.

Herefter er indberetningspligten registreret på virksomhedens se-nr., og I kan begynde at indberette.

## 2.3 Tilknytning af rettighed til bruger på TastSelv Erhverv

Hvis der logges på [TastSelv Erhverv](https://skat.dk/tastselverhverv) med MitID skal I sikre jer, at den bruger, der logger ind, har indberetningspligten tilknyttet sit MitID. Dette gøres af virksomhedens MitID administrator.

Sådan finder I vejledning til rettighedsstyring på TastSelv Erhverv:

1. Gå til [skat.dk/erhverv](https://skat.dk/erhverv)
2. Vælg **Hjælp til TastSelv Erhverv** på forsiden
3. Vælg **Giv andre adgang til TastSelv Erhverv**.

###  2.3.1 Særligt, hvis I afleverer på vegne af andre

Skal I aflevere betalingsdata på vegne af indberetningspligtige skal virksomheden være tilmeldt revisorordningen. Vejledningen til revisorordningen finder I på [skat.dk/tilmeld-revisorordning](https://skat.dk/tilmeld-revisorordning).

Den indberetningspligtige, som I skal indberette på vegne af, skal give jer ret til at indberette på vegne af dem. Vejledningen til at give revisor eller rådgiver ret til at indberette for sig findes på [skat.dk/revisor-adgang](https://skat.dk/revisor-adgang).

# 3 Testmiljø for indberettere

Skattestyrelsen stiller et testmiljø (TFE) til rådighed til indberetter. Testmiljøet har samme sikkerhed som vores produktionsmiljø, men er kun beregnet til testdata.

Inden der indberettes på TFE-miljøet, anbefaler vi, at testfilen valideres med det valideringsmodul, som EU stiller til rådighed. [Valideringsmodul og vejledningen kan findes på EUs side om CESOP](https://taxation-customs.ec.europa.eu/taxation-1/central-electronic-system-payment-information-cesop_en).

**NB: Vær opmærksom på, at på tidspunktet for denne udgivelse af vejledningen (version 1.1) er valideringsmodulet endnu ikke offentliggjort.**

## 3.1 Adgang til TFE

For at teste indberetningsløsningen i testmiljøet, skal I logge ind på TastSelv Erhverv. Herefter kan følgende links tilgås til testformål:

* Indsend fil: <https://ntse.cesop.tfe.skat.dk/indsend>
* Se overblik over allerede indleverede filer: <https://ntse.cesop.tfe.skat.dk/overblik>
* Lav nulindberetning: <https://ntse.cesop.tfe.skat.dk/nulindberet>

Da adgangskontrol til TFE og produktion er den samme anbefales det, at være ekstra opmærksom på, at det forkerte miljø ikke bliver tilgået ved en fejl.

På TFE vil der altid være en gul bjælke på skærmen, der fortæller, at det er TFE-miljøet, man befinder sig på.

# 4 Produktion

Inden der indberettes i produktion, anbefaler vi, at I validerer testfilen med det valideringsmodul, som EU stiller til rådighed. [Valideringsmodul og vejledningen kan findes på EUs side om CESOP](https://taxation-customs.ec.europa.eu/taxation-1/central-electronic-system-payment-information-cesop_en).

**NB: Vær opmærksom på, at på tidspunktet for denne udgivelse af vejledningen (version 1.1) er valideringsmodulet endnu ikke offentliggjort.**

## 4.1 Adgang til produktion

Sådan får I adgang til at indberette til produktion:

1. Log ind på [TastSelv Erhverv](https://skat.dk/tastselverhverv)
2. Gå til **Øvrige indberetninger**
3. Gå til **CESOP-DK**

Herfra er der adgang til menupunkterne **Nulindberetning**, **Indberetning via fil** og en oversigtsside, hvor I kan få et samlet overblik over tidligere indberetninger og status på disse.

Fra oversigtssiden kan der også downloades kvitteringer og valideringsrapporter for den enkelte indlevering.

1. Payment Service Provider [↑](#footnote-ref-1)
2. CESOP (Central Electronic System of Payment Information) er et system, der vedligeholdes af Europa-Kommissionen, og som indsamler grænseoverskridende betalingstransaktionsdata, som medlemsstaterne indsamler fra betalingstjenesteudbyderne. [↑](#footnote-ref-2)